ಕಾನೂನು ಸಂರಕ್ಷಣೆಯ ಹೊಣೆ ಹೊತ್ತ ಸ್ನೈಪರ್‌ಗಳನ್ನು ಪೊಲೀಸ್‌ ಸ್ನೈಪರ್‌ಗಳು ಎಂದೂ ಕರೆಯಲಾಗುತ್ತದೆ. ಈ ಪೊಲೀಸ್ ಹಾಗೂ ಸೇನಾ ಸ್ನೈಪರ್‌ಗಳಲ್ಲಿ ಅವರು ಮಾಡುವ ಕರ್ತವ್ಯ. ಕಾರ್ಯವ್ಯಾಪ್ತಿ. ಹಾಗೂ ಅವರು ರೂಪಿಸುವ ತಂತ್ರಗಳಿಗೆ ಸಂಬಂಧಿಸಿದಂತೆ ಸಾಕಷ್ಟು ವ್ಯತ್ಯಾಸಗಳಿವೆ. ಪೊಲೀಸ್ ಕಾರ್ಯಾಚರಣೆಯಲ್ಲಿ ಪಾಲ್ಗೊಳ್ಳುವ ಪೊಲೀಸ್‌ ಶಾರ್ಪ್‌ಶೂಟರ್‌ಗಳು ಚಿಕ್ಕ ಪುಟ್ಟ ಕಾರ್ಯಾಚರಣೆಗಳಲ್ಲಿ ಮಾತ್ರ ತೊಡಗಿಸಿಕೊಳ್ಳುತ್ತಾರೆ. ಸಾಮಾನ್ಯವಾಗಿ ದುಷ್ಕರ್ಮಿಗಳು ಅಮಾಯಕರನ್ನು ಒತ್ತೆಯಾಳಾಗಿಟ್ಟುಕೊಂಡ ಸನ್ನಿವೇಶಗಳಲ್ಲಿ ಪೊಲೀಸ್‌ ಶಾರ್ಪ್‌ಶೂಟರ್‌ಗಳನ್ನು ಬಳಸಿಕೊಳ್ಳಲಾಗುತ್ತದೆ. ದೊಡ್ಡ ಸೈನ್ಯದ ಒಂದಂಗವಾಗಿ ದೊಡ್ಡ ದೊಡ್ಡ ಯುದ್ಧಗಳಲ್ಲಿ ಪಾಲ್ಗೊಳ್ಳುವ ಸೇನಾ ಸ್ನೈಪರ್‌ಗಳಿಗೂ ಪೊಲೀಸ್ ಸ್ನೈಪರ್‌ಗಳಿಗೂ ಇರುವ ವ್ಯತ್ಯಾಸವಿದು. ಕೆಲವು ಬಾರಿ SWAT (ವಿಶೇಷ ಆಯುಧಗಳು ಹಾಗೂ ತಂತ್ರಗಾರಿಕೆ) ತಂಡದಲ್ಲಿಯೂ ಕಾರ್ಯನಿರ್ವಹಿಸುವ ಪೊಲೀಸ್‌ ಸ್ನೈಪರ್‌ಗಳನ್ನು ಎರಡೂ ಬದಿಯ ಸಂಧಾನಕಾರರು/ ಸಮಾಲೋಚಕರನ್ನಾಗಿಯೂ ಹಾಗೂ ಚಿಕ್ಕ ಪ್ರಮಾಣದ ಕಾಳಗದಲ್ಲಿ ತರಬೇತಿ ಪಡೆದ ದಾಳಿಕೋರ ತಂಡವಾಗಿಯೂ ಬಳಸಿಕೊಳ್ಳಲಾಗುತ್ತದೆ. ಪೊಲೀಸ್‌ ಸಿಬ್ಬಂದಿಯಾಗಿ ಜೀವಕ್ಕೆ ಅಪಾಯ ಒದಗಿದಾಗಲಷ್ಟೇ ಬಂದೂಕು ಬಳಸಲು ಅವರಿಗೆ ತರಬೇತಿ ನೀಡಲಾಗಿರುತ್ತದೆ; ಪೊಲೀಸ್‌ ಶಾರ್ಪ್‌ಶೂಟರ್‌ಗಳಿಗೆ ಅವರದ್ದೇ ಆದ ಪ್ರಖ್ಯಾತ ನಿಯಮವೊಂದಿದೆ. ಅದೆಂದರೆ: “ಒಂದು ಜೀವವನ್ನು ಉಳಿಸಲು ಇನ್ನೊಂದು ಜೀವವನ್ನು ತೆಗೆಯಲು ಸಿದ್ಧರಾಗಿರಿ.” ಪೊಲೀಸ್‌ ಸ್ನೈಪರ್‌ಗಳು ಸೇನಾ ಸ್ನೈಪರ್‌ಗಳಿಗಿಂತ ಕೆಳಗಿನ ಅಥವಾ ಗಿಂತ ಕಡಿಮೆ ವ್ಯಾಪ್ತಿಯಲ್ಲಿ ಕಾರ್ಯ ನಿರ್ವಹಿಸುತ್ತಿರುತ್ತಾರೆ. ಈ ಎರಡೂ ಬಗೆಯ ಸ್ನೈಪರ್‌ಗಳು ಒತ್ತಡದಲ್ಲಿದ್ದಾಗ ಕ್ಲಿಷ್ಟಕರ ರೀತಿಯಲ್ಲಿ ಗುಂಡು ಚಲಾಯಿಸುತ್ತಾರೆ ಹಾಗೂ ಕೆಲವೊಮ್ಮೆ ಒಂದೇ ಗುಂಡಿನಲ್ಲಿ ಹೆಣವನ್ನುರುಳಿಸುವ ಕಲೆಯನ್ನೂ ಪ್ರದರ್ಶಿಸುತ್ತಾರೆ.

ತಾಂತ್ರಿಕ ಕಾರ್ಯಾಚರಣೆಗೆ ಅನುಭವ ಸಾಲದ ಪೊಲೀಸ್‌ ಪಡೆಗಳು ಕೆಲವೊಮ್ಮೆ ಬದ್ಧ ಹಾಗೂ ವೃತ್ತಿಪರ ಸ್ನೈಪರ್ ಗಳನ್ನು ಹೊಂದಿದ SWAT ಪಡೆಗಳನ್ನು ಅವಲಂಭಿಸಬೇಕಾಗುತ್ತದೆ. ಕೆಲವು ಪೊಲೀಸ್‌ ಸ್ನೈಪರ್ ಕಾರ್ಯಾಚರಣೆಗಳು ಸೇನಾ ಸಹಕಾರದೊಂದಿಗೇ ಪ್ರಾರಂಭವಾಗುತ್ತವೆ. ಸಭೆ-ಸಮಾರಂಭಗಳಿಗೆ ರಕ್ಷಣೆ ನೀಡುವ ಸಂದರ್ಭದಲ್ಲಿ ಪೊಲೀಸ್‌ ಸ್ನೈಪರ್ ಗಳನ್ನು ಬಹುಮಹಡಿ ಕಟ್ಟಡಗಳಂಥ ಎತ್ತರದ ಸ್ಥಳದಲ್ಲಿ ನಿಲ್ಲಿಸಲಾಗುತ್ತದೆ. ಇಂಥದ್ದೊಂದು ಮಹತ್ವದ ಸಂದರ್ಭವೊಂದರಲ್ಲಿ ಕೊಲಂಬಸ್‌, ಒಹಿಓನ SWAT ಪಡೆಯ ಸ್ನೈಪರ್ ಮೈಕ್‌ ಪ್ಲಂಬ್‌ ಎಂಬುವವರು ಆತ್ಮಹತ್ಯೆಗೆ ಪ್ರಯತ್ನಿಸುತ್ತಿದ್ದ ವ್ಯಕ್ತಿಯೊಬ್ಬರ ಕೈಯಲ್ಲಿದ್ದ ಬಂದೂಕಿಗೆ ಗುರಿ ಇಟ್ಟು ಗುಂಡು ಚಲಾಯಿಸಿ ಆತ್ಮಹತ್ಯಾ ಪ್ರಯತ್ನವನ್ನು ನಿಷ್ಫಲಗೊಳಿಸಿದ್ದರು. 
ಪೊಲೀಸ್‌ ಶಾರ್ಪ್‌ಶೂಟರ್ ಗಳಿಗೆ ಸ್ನೈಪರ್ ತರಬೇತಿ ನೀಡುವುದರ ಅನಿವಾರ್ಯತೆ ಸ್ಪಷ್ಟವಾದದ್ದು ೧೯೭೨ರ ಮ್ಯೂನಿಷ್‌ ನರಮೇಧದಲ್ಲಿ. ಆ ಸಂದರ್ಭದಲ್ಲಿ ಜರ್ಮನಿಯ ಪೊಲೀಸರ ಬಳಿ ಪರಿಣತ ಸಿಬ್ಬಂದಿಯೂ ಇರಲಿಲ್ಲ ಹಾಗೆಯೇ ಅವಶ್ಯವಿರುವ ಶಸ್ತ್ರಾಸ್ತ್ರಗಳೂ ಇರಲಿಲ್ಲ. ಅಂತೂ ಬಿಕ್ಕಟ್ಟು ಕೊನೆಗೊಳ್ಳುವ ಹಂತದಲ್ಲಿ ಎಲ್ಲಾ ಇಸ್ರೇಲಿ ಒತ್ತೆಯಾಳುಗಳು ಕೂಡ ಮರಣ ಹೊಂದಿದ್ದರು. ಏಕೆಂದರೆ, ಆ ಸಂದರ್ಭದಲ್ಲಿ ಜರ್ಮನ್‌ ಪೊಲೀಸರ ಬಳಿ ಇದ್ದದ್ದು ತಮ್ಮ ಬೇಟೆಯಾಡುವ ಹವ್ಯಾಸದ ಆಧಾರದ ಮೇಲೆಯೇ ನೇಮಕಗೊಂಡ ಸಾಮಾನ್ಯ ಸಿಬ್ಬಂದಿಗಳು. ೧೯೭೨ರಲ್ಲಿಯೇ ಜರ್ಮನಿ ತನ್ನ ಸೇನೆಯಲ್ಲಿ ಸ್ನೈಪರ್ ಗಳನ್ನು ಹೊಂದಿತ್ತಾದರೂ ಅವರನ್ನು ದೇಶದ ಆಂತರಿಕ ಬಿಕ್ಕಟ್ಟುಗಳಿಗೆ ಬಳಸಬಾರದು ಎಂಬ ಜರ್ಮನಿಯ ಸಂವಿಧಾನದ ನೀತಿಯಿಂದಾಗಿ ಅವರನ್ನು ಬಿಕ್ಕಟ್ಟಿನ ಸಂದರ್ಭದಲ್ಲಿ ಬಳಸಿಕೊಳ್ಳಲಾಗಲಿಲ್ಲ. ತದನಂತರ ವಿಶೇಷ ಪರಿಣತಿ ಹೊಂದಿದ ಭಯೋತ್ಪಾದನಾ ವಿರೋಧಿ ಪಡೆ GSG 9 ಅನ್ನು ಹುಟ್ಟು ಹಾಕುವ ಮೂಲಕ ಈ ಸಮಸ್ಯೆಗೆ ಪರಿಹಾರ ಕಂಡು ಹಿಡಿಯಲಾಯಿತು. 

ಅನಿಯಮಿತ ಮತ್ತು ಸಮಸೂತ್ರವಿಲ್ಲದ ಯುದ್ಧ
ಸ್ನೈಪರ್ ಎದುರಿಸುವ ತಂತ್ರಗಳು
ಎರಡನೇ ವಿಶ್ವಯುದ್ಧದಲ್ಲಿ ಬಳಸಲಾದ ಬಂದೂಕುಗಳು
ಪೊಲೀಸ್‌